[{"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000021", "text": "gyda nifer o ddiwydiannau ym meysydd gwyddoniaeth fforensig, cemegol, dadansoddol a deunyddiau"}, {"text_idx": "#000022", "text": "mewn amrywiaeth o feysydd, gan gynnwys ymchwilio i leoliad trosedd, bioleg a chemeg"}, {"text_idx": "#000025", "text": "Mae\u2019r radd hon yn darparu gwybodaeth fanwl o ddisgyblaethau gwyddonol niferus a sut y gellir eu cymhwyso i ymchwilio ystod eang o droseddau. Mae wedi ei theilwrio i hyfforddi myfyrwyr i ddod yn wyddonwyr cymwys a medrus, sydd yn gallu cynnal dadansoddiad o ddeunyddiau, dehongli canlyniadau cymhleth a chyflwyno eu tystiolaeth fel tystion arbenigol."}, {"text_idx": "#000026", "text": "O drawma grym miniog i sbectra, o esgyn i bryfaid...bydd Prifysgol Glyndw\u0302r Wrecsam yn eich paratoi ar gyfer gyrfa gyffrous mewn gwyddoniaeth."}, {"text_idx": "#000027", "text": "hyfforddi mewn amrywiaeth eang o feysydd, gan gynnwys archwilio safleoedd trosedd, bioleg a chemeg\ndefnyddio ein labordai pwrpasol, ty\u0302 safle trosedd, a chyfleuster taffonomig (fferm cyrff) i brofi a gloywi eich sgiliau gwyddonol\nelwa o berthynas cydweithio hirdymor gyda phartneriaid gan gynnwys Heddlu Gogledd Cymru, cwmni\u0308au sydd yn arbenigo mewn meysydd megis hyfforddi cw\u0302n chwilio a dadansoddi olion dynol, yn ogystal a\u0302 chwmni\u0308au dadansoddi sydd yn darparu cyfleoedd i fyfyrwyr berfformio ymchwil flaengar a chyhoeddi papurau.\nCymryd rhan yn ein hymarfer hyfforddi amser real blynyddol"}, {"text_idx": "#000029", "text": "Yn cynnwys blwyddyn sylfaen i\u2019ch paratoi ar gyfer astudiaeth bellach\nCyfleusterau hynod arbenigol gan gynnwys ty\u0302 safle trosedd pwrpasol, wedi ei leoli ar y campws, a\u2019r fferm gyrff drwyddedig gyntaf, a\u2019r unig un, yng Nghymru ar gyfer astudiaeth ac ymchwil taffonomig.\nStaff hynod brofiadol sydd yn gweithio ar achosion ac ym maes ymchwil ac sydd yn darparu sesiynau ymarferol gydag offer labordy modern\nCyfleoedd i fynychu gwibdeithiau a digwyddiadau cysylltiedig a\u0302\u2019r cwrs, gan gynnwys cynadleddau gwyddor fforensig a bod yn gymwys i gael Aelodaeth Myfyriwr o Gymdeithas Siartredig Gwyddor Fforensig (am gost ychwanegol)\nAddysgu cynhwysol a chefnogol gyda chymorth tiwtorial ar gael drwy gyfrwng y Gymraeg\nPartneriaethau cadarn gyda nifer o ddiwydiannau ym meysydd gwyddor fforensig, gemegol, dadansoddi a deunyddiau gan gynnwys cydweithio gyda Heddlu Gogledd Cymru ar brosiectau ymchwil ym maes ymchwiliadau fforensig."}, {"text_idx": "#000031", "text": "Mae\u2019r cwrs yn cwmpasu tair prif elfen Gwyddor Fforensig, sef: chwilio am, ac adennill tystiolaeth, dadansoddi biolegol (gan gynnwys DNA), cemegol a ffisegol; a chyflwyno tystiolaeth yn y llys. Mae\u2019r cwrs yn hynod ymarferol felly bydd gennych yr holl sgiliau sydd eu hangen i ddatblygu eich gyrfa."}, {"text_idx": "#000032", "text": "Ymysg y dulliau addysgu mae darlithoedd, sesiynau labordy, seminarau dan arweiniad myfyrwyr ac ymchwil dan arweiniad."}, {"text_idx": "#000034", "text": "Bydd y flwyddyn sylfaen yn gyflwyniad i\u2019r ystod o gysyniadau a dulliau gwyddonol sydd yn sail i\u2019r gwyddorau biolegol. Byddwch yn derbyn hyfforddiant trwyadl mewn sgiliau labordy ac yn datblygu eich sgiliau dadansoddi a mathemateg."}, {"text_idx": "#000035", "text": "Byddwch yn cael eich annog i ddatblygu eich sgiliau eich hunain mewn gwyddoniaeth, gyda chronfa sylfaenol o wybodaeth ar draws y prif feysydd gwyddonol."}, {"text_idx": "#000037", "text": "Mae lefel 4 yn gyflwyniad i ystod eang o wybodaeth a sgiliau gwyddonol, gan roi sylw i fathemateg, ystadegau, bioleg a chemeg. Byddwch hefyd yn cael eich addysgu yn hanfodion gwyddor fforensig, cyfiawnder troseddol ac ymchwilio safle trosedd. Mae ymarfer dwys yn y labordai a\u2019r ty\u0302 safle trosedd yn rhan bwysig o\u2019r flwyddyn hon."}, {"text_idx": "#000041", "text": "Mae\u2019r flwyddyn olaf yn arwain myfyrwyr i feysydd penodol gwyddor fforensig, gan gynnwys taffonomi (dadelfeniad), cyffuriau a thocsicoleg, a chyflwyno tystiolaeth yn y llys. Byddwch yn cynnal prosiect ymchwil mewn maes o\u2019ch dewis."}, {"text_idx": "#000042", "text": "Ymchwiliad Fforensig i Farwolaethau Torfol"}, {"text_idx": "#000046", "text": "Defnyddir ystod eang o ddulliau asesu; ymysg y rhain mae ymarferiadau seiliedig ar dasgau, senarios safle trosedd ac ystafell lys, cyflwyniadau llafar a phoster, traethodau ac adroddiadau labordy, arholiadau ysgrifenedig. Asesir pob modiwl drwy amrywiaeth o ddulliau, gan alluogi myfyrwyr i arddangos eu llawn botensial. Bydd traethawd hir ar eich prosiect yn ffurfio un o rannau terfynol eich asesiad."}, {"text_idx": "#000047", "text": "Mae\u2019r dulliau addysgu yn cynnwys modiwlau sgiliau craidd mewn gweithdai, darlithoedd gan ymarferwyr, seminarau dan arweiniad myfyrwyr ac ymchwil dan arweiniad."}, {"text_idx": "#000050", "text": "Gall cymhwyster gwyddonol a sgiliau trosglwyddadwy (h.y. sgiliau ymchwil, ysgrifennu adroddiadau, meddwl yn feirniadol, datrys problemau, cyfathrebu, gweithio mewn ti\u0302m, rhifedd a mathemategol a gwneud penderfyniadau) agor y drws i gyfleoedd gyrfaol mewn sawl maes."}, {"text_idx": "#000051", "text": "Mae gan ein graddedigion hanes cyflogaeth da, gan fynd ymlaen i yrfaoedd llwyddiannus yn yr heddlu, ysgolion/colegau, cwmni\u0308au dadansoddi/cemegol neu astudio cyrsiau o\u0302l-raddedig ledled y wlad neu\u2019n rhyngwladol. Mae rhai wedi mynd ymlaen i weithio ym maes Sicrwydd Ansawdd Labordai, Dadansoddwyr Fforensig Digidol neu hyd yn oed Swyddogion Cw\u0302n Canfod Gweddillion Dynol."}, {"text_idx": "#000060", "text": "MRes Cemeg Dadansoddol a Fforensig"}, {"text_idx": "#000061", "text": "MRes Anthropoleg Fforensig a Bioarchaeoleg"}]